open-index/open-wikipedia-markdown huggingface dataset:
המלאך הכחול (סרט, 1959)

**המלאך הכחול** (באנגלית: **The Blue Angel**) הוא סרט דרמה אמריקאי משנת 1959 בבימויו של אדוארד דמיטריק, עם קורט יורגנס, מיי בריט ותיאודור ביקל בתפקידים הראשיים.

זה רימייק לסרטו של יוזף פון שטרנברג, "המלאך הכחול" (1930) בו כיכבו מרלן דיטריך ואמיל יאנינגס המבוסס על הרומן של היינריך מאן, "פרופסור אונרט".

התפקידים הראשיים הוצעו למרילין מונרו וספנסר טרייסי אבל הם דחו אותם.

מיי בריט שרה בסרט שני שירים:
* "לולה-לולה" שחובר עבור הסרט הזה.
* "להתאהב שוב" אותו שרה מרלן דיטריך בסרט בגרמנית ואחר כך באנגלית והיה אחד השירים המפורסמים והמזוהים איתה.

העלילה בסרט מתרחשת ב-1956 בעיירה לנצבורג (שם פיקטיבי) בגרמניה. הצילומים בגרמניה נערכו בעיירה רוטנבורג על הטאובר.

## תקציר העלילה
גרמניה, 1956, פרופסור עמנואל ראט (קורט יורגנס) הוא מורה לביולוגיה בבית הספר התיכון בלנצברג. הוא רווק בן 50 שסדר יומו קבוע כשעון ולפי צאתו מביתו מכוונים האזרחים את שעוניהם.

יום אחד הוא מגלה אצל תלמיד אחד תמונות של בחורה צעירה לובשת בגד חושפני בתנוחה אירוטית. מתברר לו שזו זמרת בשם לולה (מיי בריט) שמופיעה במועדון הלילה "המלאך הכחול" ששם מגישים כוסות בירה גם לקטינים.

הוא מגיע למקום כדי "לתפוס" את תלמידיו וצופה בהופעה של לולה ששרה "לולה-לולה חיה בשביל האהבה". היא מעוררת בו רגש חבוי ולאחר ההופעה הוא נפגש איתה בחדרה ואף מבריח מבקר שיכור שמטריד אותה. באותה פגישה הוא מתוודע למנהל הלהקה, קליפרט (תיאודור ביקל).

הוא ממשיך לללכת למועדון ולהיפגש עם לולה ונשבה בקסמיה. הוא מציע לה נישואים אבל היא מזהירה אותו שאהבה אצלה זה משהו זמני אבל הוא מתעלם מהאזהרה.

תלמידיו צוחקים עליו ומציירים על הלוח ציורים מבזים שלו ושל לולה. מנהל בית הספר (ג'ון באנר) מבקש ממנו להפסיק להתראות עם לולה אבל הוא מחליט להתפטר ולשאת אותה לאישה.

לולה עוזבת לפי דרישתו את הלהקה שנודדת בערי גרמניה אבל ראט לא מצליח למצוא עבודה. מפקח בתי הספר התיכוניים (לודוויג סטוסל) דוחה אותו. מצבם הכלכלי מידרדר עד שקליפרט מגיע ומשכנע את ראט להרשות לאשתו לחזור ללהקה וההוא מסכים מחוסר ברירה. ראט מקבל תפקיד - למכור תמונות חושפניות של אשתו.

לבסוף הלהקה חוזרת ללנצבורג. ליצן הלהקה מת וקליפרט משכנע/כופה על ראט להחליף אותו. באותו זמן מחדשת לולה יחסים עם המאהב הצעיר שלה, רולף (פבריציו מיוני). ראט מתחפש לליצן וקליפרט מדגים עליו דברים מצחיקים כמו שבירת ביצים על קרקפתו. הקהל צוחק וראט המיוסר מבחין בקהל בלולה מתגפפת עם מריו. הוא משמיע קול זעקה, רודף אחרי לולה לחדרה ומנסה לחנוק אותה. מריו משחרר אותה ומנהל בית הספר שנכח בהופעה לוקח אותו משם כשברגע שומעים את לולה שרה "להתאהב שוב".

## צוות השחקנים

## קישורים חיצוניים

* המלאך הכחול 1959, באתר TCM
* מיי בריט שרה "לולה-לולה", באתר יוטיוב
* מיי בריט שרה "להתאהב שוב", באתר יוטיוב

קטגוריה:סרטי 1959
קטגוריה:סרטי דרמה אמריקאיים
קטגוריה:סרטי פוקס המאה ה-20
קטגוריה:סרטים אמריקאיים
קטגוריה:סרטים באנגלית
רוברט דייטון

**רוברט דייטון** (באנגלית: **Robert Dighton**; 1752 – 1814) היה צייר פורטרטים, וקריקטוריסט אנגלי, הוא היה מייסד שושלת אמנים שהלכה בעקבותיו.

## קורות חייו ופועלו
רוברט דייטון היה בנו של המדפיס הלונדוני ג'ון דייטון. בשנות ה-70 של המאה ה-18 החל לשחק ולשיר בהצגות בתיאטרון היימרקט, קובנט גארדן ובמקביל למד ציור ורישום והציג ב. הוא הציג גם באגודת האמנים החופשית בין השנים 1769–1773. ההדפסים הראשונים שעיצב היו של שחקנים במהדורת שייקספיר של ג'ון בל (1775–1776).
ממוזער|300x300 פיקסלים|גאוגרפיה מכושפת של אנגליה
כאמן, הוצע לו לראשונה תעסוקה קבועה על ידי המו"ל קרינגטון בולס (1752–1793). זו הייתה תקופת הזוהר של רכישת הדפסים, והיצירות של רוברט, שבוצעו בצבעי מים ולאחר מכן נחרטו, היו חלק בלתי נפרד מסחורתו של המו"ל. קרינגטון בולס היה בין מוכרי המפות הפעילים ביותר בימיו בלונדון, מה שמסביר את מפות הקריקטורות של דייטון בסדרת "גאוגרפיה מכשפת", שכללה מפות של אירלנד, אנגליה ויילס וסקוטלנד. חלק ניכר מעבודותיו המוקדמות של דייטון הודפסו בעילום שם, אך בתחילת שנות ה-90 של המאה ה-18 יצאו לו מוניטין והוא החל ליצור ולהוציא לאור הדפסי קריקטורות תחת שמו. הקריקטורות הסאטיריות של דייטון כללו עורכי דין, קציני צבא, שחקנים ושחקניות, והוא  הרבה לצייר את הדמויות בתנוחות מביכות ועם פרצופים סמוקים. בשנת 1795 הוא הוציא ספר קריקטורות, ומאז התמקד בעיקר בציור קריקטורות. עבודתו צוינה כ"פראית פחות" מזו של בני דורו, ג'יימס גילריי  וג'ורג' קרוקשנק.

הצלחתו אפשרה לו לפתוח בתחילת המאה ה-19 חנות בצ'רינג קרוס, שם מכר את הדפסים שלו ושל אחרים עד שהתברר בשנת 1806 שחלק מהם נגנבו מהמוזיאון הבריטי. החקירה גילתה כי למעשה דייטון עצמו הוא שגנב את הציורים מתוך המוזיאון בסיוע אחד משומרי המוזיאון.

בזכות הודאתו ושיתוף הפעולה שלו במהלך החקירה, דייטון ניצל מהעמדה לדין, אך נאלץ להרחיק לאוקספורד עד יעבור זעם. בעודו שם יצר סדרה משעשעת של דיוקנאות של אנשי אקדמיה ושל נכבדים מקומיים. כמו כן צייר בבאת' ובקיימברידג'. בשובו ללונדון בשנת 1810 פתח מחדש את הסטודיו שלו, שבו עבד עם בניו עד מותו בשנת 1814.

## הדור השני
* רוברט דייטון (הצעיר) – 1786–1865, פעל כתחריטן של דיוקנאות צבאיים בין השנים 1800–1809, ואז התגייס לצבא הקבע והשתתף ב בספרד ובצרפת.
* דניס דייטון – 1792–1827, התאמן כצייר והתמחה בנושאים צבאיים, בעיקר בתיאורי קרבות ווטרלו וטרפלגר.
* ריצ'רד דייטון  – 1795–1880, המשיך את עסקיו של אביו לאחר מותו, וב-1828 עבר לצ'לטנהאם ואחרי כן לווסטר.

## גלריה


File:A Greenwich Pensioner sits with a Chelsea Pensioner, telling Wellcome V0013364.jpg | ותיקי-קרבות נכים מעלים זכרונות

File:A fashionable lady in dress & undress LCCN2002715347.tif | ליידי אופנתית בלבוש מלא ובלעדיו

File:The London Dentist Wellcome L0034225.jpg | אצל רופא שיניים

File:Kemble Hamlet.jpg | השחקן סטיבן קמבל (Kemble) ב"המלט"


## קישורים חיצוניים

## הערות שוליים

קטגוריה:ציירים בריטים
קטגוריה:בריטים שנולדו ב-1752
קטגוריה:בריטים שנפטרו ב-1814
יגואר Mark IV

**יגואר Mark IV** (באנגלית: **Jaguar Mark IV**) הם 3 סדרות של מכוניות סלון מתוצרת יצרנית הרכב "SS Cars"  (שם מלא: "S. S. Cars Limited") אשר יוצרו בין השנים 1935–1949.

בשנת 1945 הפכה ליגואר ובין השנים 1945–1949 יוצרו על ידי יצרנית רכבי היוקרה הבריטית **יגואר**.

סדרות "יגואר Mark IV" יוצרו בין השנים 1949 – 1935 בבריטניה.

## סדרות
* "Jaguar 1½ litre" (קרוי גם: **SS Jaguar 1½ Litre**) - יוצרו 10,980 יחידות.
* "Jaguar 2½ litre" (קרוי גם: **SS Jaguar 2½ Litre**) - יוצרו 6,281 יחידות.
* "Jaguar 3½ litre" (קרוי גם: **SS Jaguar 3½ Litre**) - יוצרו 3,162 יחידות.

## יגואר Mark IV
* 4-5 מושבים (דגמי 4 דלתות סדאן).
* מנוע קדמי-אורכי, מנוע קירור מים
* מנוע בנזין.
* סוג הנעה: הנעה אחורית 4x2.
* יחס כוח / משקל: 69.19 כ"ס ל-1,000 ק"ג (דגם Jaguar 2½ litre, דגם 2 דלתות סלון, שנת 1937).
* יחס כוח / משקל: 77.99 כ"ס ל-1,000 ק"ג (דגם Jaguar 3½ litre, דגם 4 דלתות סלון, שנת 1937).
* תאוצה בין 0–80 קמ"ש היא 12.0 שניות (מנוע 2,663 סמ"ק).
* תאוצה בין 0–80 קמ"ש היא 9.0 שניות (מנוע 3,468 סמ"ק).

### תצורות
* 4 דלתות סלון.
* 2 דלתות קבריולה.

## גלריה

קובץ:Jaguar mark iv.jpg | "יגואר Mark IV"
קובץ:Jaguar Mk IV 1.5 litre 1947 (8148922951).jpg | "יגואר Mark IV" דגם "Jaguar 1½ litre"
קובץ:Jaguar 2.5 litre (3668166968).jpg | "יגואר Mark IV" דגם "Jaguar 2½ litre"
קובץ:Jaguar Mk IV 2½ Litre first registered June 1947 2663cc.JPG | "יגואר Mark IV" דגם "Jaguar 2½ litre", שנת 1947
קובץ:Jaguar Mark IV 3.5 Litre 1948 (16090276152).jpg | "יגואר Mark IV" דגם "Jaguar 3½ litre", שנת 1948
קובץ:Jaguar Mk IV 3½ Litre (1948) (10275785216).jpg | "יגואר Mark IV" דגם "Jaguar 3½ litre", שנת 1948
קובץ:Jaguar MKIV 1948.jpg | "יגואר Mark IV" דגם "Jaguar 3½ litre", שנת 1948 - קבריולה
קובץ:1949 Jaguar 3.5 ltr DHC (Mk IV) 3-Positions-Cabrio - nemor2.jpg | "יגואר Mark IV" דגם "Jaguar 3½ litre", שנת 1949 - קבריולה
קובץ:1942 Jaguar Mk IV Drophead Coupe (16488623379).jpg | "יגואר Mark IV", שנת 1942 - קבריולה
קובץ:Jaguar Mark IV Drophead Coupé (4599306694).jpg | "יגואר Mark IV" - קבריולה
קובץ: Jaguar Mark IV 1947 (5087673844).jpg| "יגואר Mark IV", שנת 1947


## ראו גם
* יגואר
* יגואר Mark X
* יגואר XKSS
* יגואר Mark 1

## קישורים חיצוניים

* 
* 

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-1935
קטגוריה:מכוניות בריטיות
Mark IV
פרס אנני לסטוריבורד הטוב ביותר

**פרס אנני לסטוריבורד הטוב ביותר** (באנגלית: The **Annie Award for Storyboard in an Animated Feature Production**) הוא פרס אנני המוענק מדי שנה לאמן הסטוריבורד הטוב ביותר והוצג לראשונה בשנת 1995. הפרס מתגמל אנימציה של דמויות לסרטי אנימציה. עד ליצירת פרס אנני לסטוריבורד להפקת טלוויזיה, סדרות טלוויזיה, סרטי אנימציה קצרים ומהדורות לא תיאטרליות, היו זכאים למועמדות בקטגוריה זו. הפרס מוענק על ידי האגודה הבין-לאומית לסרטי הנפשה בסניף אסיפ"א - הוליווד, קליפורניה.

## הזוכים והמועמדים
להלן רשימת הזוכים והמועמדים, נכון לשנת 2020:


#### העשור העשירי של המאה ה־20

#### העשור הראשון של המאה ה־21

#### העשור השני של המאה ה־21

#### העשור השלישי של המאה ה־21

## קישורים חיצוניים
* 

## הערות שוליים

קטגוריה:פרס אנני
מאתר בראון

**מאתר בראון** (באנגלית: **Mather Brown**; 1761 – 25 במאי 1831) היה צייר דיוקנאות והיסטוריה, יליד בוסטון, מסצ'וסטס, היה פעיל גם באנגליה.

## ביוגרפיה ועבודה
בראון היה בנם של גוון ואליזבת' (ביילס) בראון. הוא למד אצל דודתו ובסביבות 1773 (שהיה בן 12) הפך לתלמידו של גילברט סטיוארט. הוא הגיע ללונדון בשנת 1781 כדי להמשיך בהכשרתו בסטודיו של בנג'מין וסט, ונכנס לבית הספר של האקדמיה המלכותית לאמנויות בשנת 1782 עם תוכניות להיות צייר מיניאטורי והחל להציג כעבור שנה.

בשנת 1784, הוא צייר שני ציורים דתיים לכנסיית סנט מרי-בסטרנד, מה שהוביל את בראון לייסד שותפות עם הצייר דניאל אורמה למסחור עבודות אלו ואחרות באמצעות תערוכה ומכירת תחריטים. בין אלה היו ציורים גדולים של סצנות מההיסטוריה האנגלית וכן סצנות ממחזותיו של שייקספיר. עם זאת, למרות הצלחתם הוא החל להתרכז בפורטרטים.

הצלחותיו הראשונות היו עם מצוירים אמריקאים, בין השאר פטרונו ג'ון אדמס ומשפחתו בשנים 1784–1785. באביב 1786 הוא החל לצייר את הדיוקן המוקדם ביותר הידוע של תומאס ג'פרסון, שביקר בלונדון. הוא צייר גם את צ'ארלס בולפינץ' באותה שנה. הוא נבחר כחבר כבוד זר באקדמיה האמריקאית לאמנויות ומדעים בשנת 1798.

דיוקן באורך מלא בשנת 1788 של הנסיך פרידריך אוגוסט במדי צבא, הוביל למינויו כצייר היסטוריה ודיוקנאות של הנסיך, לימים הדוכס מיורק ואלבני. ציורים אחרים כוללים את הנסיך מוויילס, לימים המלך ג'ורג' הרביעי (בערך 1789) והמלכה שרלוט.

הפסקת החסות באמצע שנות ה-1790, ואי בחירתו לאקדמיה המלכותית, הביא את בראון לעזוב את לונדון בשנת 1808 ולעבור לבאת', בריסטול וליברפול. הוא התיישב במנצ'סטר, וחזר ללונדון כמעט שני עשורים לאחר מכן, בשנת 1824.

בלונדון, לאחר מותו של וסט, המשיך לחקות את סגנון הציור של מורו, אך לא הצליח להשיג עבודות.

בראון מת בסופו של דבר בעוני בלונדון ב־1831

## גלריה

File:Mather Brown - A Commander in the East India Company - 54.147 - Museum of Fine Arts.jpg | קצין בחברת מזרח הודו
File:Mather Brown - Battle of the Nile.jpg | קרב הנילוס
File:The Gamester by Mather Brown 1787.jpg | השחקנים
File:Thomas Howard, 2nd Duke of Norfolk.jpg | תומאס הווארד


## קישורים חיצוניים

## הערות שוליים

קטגוריה:ציירים אמריקאים
קטגוריה:ציירים בריטים
קטגוריה:ילידי 1761
קטגוריה:נפטרים ב-1831
משפחת אדמס 2

**משפחת אדמס 2** (באנגלית: **2 The Addams Family**) הוא סרט קולנוע בהנפשה ממוחשבת, מסוגת דרמה-קומדיה שחורה, המבוסס על רצועות קומיקס באותו השם מאת צ'ארלס אדמס ומהווה המשכון לסרט "משפחת אדמס". הסרט בוים על ידי גרג טירנן, ושבו אליו צוות המדבבים מהסרט הקודם – אוסקר אייזק, שרליז ת'רון, קלואי גרייס מורץ, ניק קרול, בט מידלר וסנופ דוג, כשאליהם הצטרפו ג'אבון וולטון וביל היידר. הסרט הופק על ידי חברת מטרו גולדווין מאייר והוא הופץ על ידי אולפני "סרטי יוניברסל".

הסרט עלה לאקרנים ב-1 באוקטובר 2021. בישראל הסרט יצא לאקרנים ב-2 בדצמבר 2021.

## צוות המדבבים והדמויות
* אוסקר אייזק – **גומז אדמס**, בעלה של מורטישה ואב משפחת אדמס.
* שרליז ת'רון – **מורטישה אדמס** (למשפחת פראמפ), אשתו של גומז ואם משפחת אדמס.
* קלואי גרייס מורץ – **וונסדיי אדמס**, בתם של גומז ומורטישה.
* ג'אבן וולטון – **פאגסלי אדמס**, בנם של גומז ומורטישה.
* ניק קרול – **הדוד פסטר**, אחיו של גומז.
* בט מידלר – **סבתא אדמס**, אמם של גומז ופסטר.
* קונארד ורנון –
** **לרץ**', משרתם של משפחת אדמס.
** **הכומר** שהשיא את גומז ומורטישה.
** הרוח הרודפת את בית משפחת אדמס.
** **ד"ר פלמבה**, קרוב משפחה בעל מאפיינים שטניים של משפחת אדמס.
* סנופ דוג – **הדודן "זה"**, דודנם השעיר של גומז ופסטר.
* ביל היידר – **סיירוס**, מדען אשר רוצה להוכיח שהוא האב הביולוגי של וונסדיי
* וולאס שון – **מר מוסטלה**, עורך דינו של סיירוס

## הפקה
### פיתוח
לאחר סוף השבוע הפותח המצליח של הסרט בקופות, ב-15 באוקטובר 2019 נודע כי סרט המשך נמצא בהליכי פיתוח והוא עתיד לצאת לאקרנים ב-22 באוקטובר 2021. בנוסף, גרג טירנן וקונארד ורנון התעתדו לחזור לביים את הסרט. ב-8 באוקטובר 2020, הוכרז שהשחקנים ביל היידר וג'אבן וולטון יצטרפו לצוות השחקנים; היידר עתיד לדבב דמות חדשה בשם סיירוס, ואילו וולטון עתיד להחליף את השחקן פין וולפהארד בדיבוב דמותו של פאגסלי. בנוסף, הוכרז שטירנן יהיה אמון לבדו על בימוי הסרט.

## הפצה
הסרט עלה לאקרנים בארצות הברית ב-1 באוקטובר 2021. במקור, הסרט התעתד לעלות לאקרנים ב-22 באוקטובר 2021.

## קישורים חיצוניים

* 

## הערות שוליים

קטגוריה:סרטי משפחת אדמס
קטגוריה:סרטי 2021
קטגוריה:סרטי דרמה אמריקאיים
קטגוריה:סרטי קומדיה שחורה אמריקאיים
קטגוריה:סרטים לכל המשפחה
קטגוריה:סרטי מטרו גולדווין מאייר
קטגוריה:סרטי אנימציה ממוחשבת
קטגוריה:סרטים מבוססי סדרות טלוויזיה
קטגוריה:סרטי המשך אמריקאיים
דיאלמה קמפוס

**דיאלמה בראומה מנואל אבל קמפוס** (בפורטוגזית: **Djalma Braume Manuel Abel Campos**; נולד ב-30 במאי 1987) הוא כדורגלן עבר אנגולי, ששיחק בעמדת החלוץ.

דיאלמה, הוא בנו של כדורגלן העבר אבל קמפוס.

## קריירת מועדונים
דיאלמה, נולד בלואנדה בירת אנגולה ובגיל שנה עזב עם משפחתו לפורטוגל, בעקבות חתימתו של אביו בבנפיקה ליסבון. כשהיה בן 10, התחיל לשחק כדורגל בקבוצות כדורגל מקומיות.

בקיץ , דיאלמה חתם מאריטימו. תחילה, שיחק בקבוצת המילואים, וב-5 במאי 2007 ערך את הופעת הבכורה שלו בקבוצה הבוגרת בתיקו 0-0 נגד אקדמיקה דה קוימברה.

ב-2 במאי 2011, דיאלמה חתם לחמש שנים בפורטו.

בקיץ , דיאלמה הושאל לקסימפאשה מליגת העל הטורקית. בהמשך הקריירה, אף שיחק ביריבותיה מאותה הליגה, קוניאספור וגנצ'לרבירלי.

ב-14 ביוני 2016, דיאלמה חתם בפאוק סלוניקי מליגת העל היוונית תמורת 800 אלף אירו. בשנתיים בהם שיחק בפאוק, זכה עימה פעמיים בגביע היווני.

ב-28 ביוני 2018, חתם באנטליהספור תמורת כמיליון אירו.

ב-5 באוקטובר 2020, דיאלמה חתם בפארנסה מליגת העל הפורטוגזית, בה שיחק עד סיום העונה.

ב-6 במרץ 2022 דיאלמה חתם בטרופנסה מהליגה הפורטוגלית השנייה.

## קריירה בינלאומית
בשנת , דיאלמה זומן לראשונה לסגל נבחרת אנגולה וערך את הופעת הבכורה שלו בנבחרת ב-20 באוגוסט בתיקו 1-1 נגד . ב-10 באוקטובר 2009, דיאלמה הבקיע את שער הבכורה שלו בניצחון 1-2 נגד .

דיאלמה השתתף עם הנבחרת בגביע אפריקה לאומות בשנים 2010, 2012, 2013 ו-2019.

## תארים
; פורטו
*ליגת העל הפורטוגלית: 
*הגביע היווני: , 

## קישורים חיצוניים

קטגוריה:כדורגלנים אנגולים
קטגוריה:חלוצי כדורגל אנגולים
קטגוריה:לואנדה: כדורגלנים
קטגוריה:כדורגלני מאריטימו
קטגוריה:כדורגלני פורטו
קטגוריה:כדורגלני קסימפאשה
קטגוריה:כדורגלני קוניאספור
קטגוריה:כדורגלני גנצ'לרבירלי
קטגוריה:כדורגלני פאוק סלוניקי
קטגוריה:כדורגלני אלניהספור
קטגוריה:כדורגלני פארנסה
קטגוריה:כדורגלני נבחרת אנגולה
קטגוריה:כדורגלני גביע אפריקה לאומות 2010
קטגוריה:כדורגלני גביע אפריקה לאומות 2012
קטגוריה:כדורגלני גביע אפריקה לאומות 2013
קטגוריה:כדורגלני גביע אפריקה לאומות 2019
קטגוריה:ספורטאים זרים בפורטוגל
קטגוריה:ספורטאים זרים בטורקיה
קטגוריה:ספורטאים זרים ביוון
קטגוריה:ילידי 1987
מלחמת העולם השנייה (פירושונים)

**[[מלחמת העולם השנייה]]** הייתה מלחמה גלובלית שהחלה ב-1 בספטמבר 1939 והסתיימה ב-2 בספטמבר 1945.
ארנת איילנד

**ארנת איילנד** (באנגלית: **Island Arena**; מילולית: זירת האי) היא עמק רחב בהרי דרווין, בארץ אואטס, שבאנטארקטיקה.

העמק מכוסה על ידי הכתף הרוחבית של קרחון דרווין.

העמק מהווה את הקצה הצפוני של הרי דרווין; והוא משתרע בין רכס קולוסיאום (שממערב לעמק) לרכס קנט (שמדרום לעמק).

גבעת ריצ'רדסון היא נונאטאק הבולט מעל פני הקרח המכסים את העמק.

## היסטוריה
### מקור השם

שמו של העמק ניתן לו על ידי משלחת החקר האנטארקטית של אוניברסיטת ויקטוריה של ולינגטון, משלחת חקר מטעם אוניברסיטת ויקטוריה, מהעיר ולינגטון שבניו זילנד, אשר חקרה את האזור בעונת המחקר (הקיץ האנטארקטי) 1962–1963.

השם הוא תיאורי.

העמק הוא דמוי ארנה, שהנונאטאק במרכזו הוא אי הבולט מעל פני הקרח.

## קישורים חיצוניים
* ארנת איילנד באתר הסקר הגאולוגי של ארצות הברית
* עמק ארנה באתר הגאזט האנטארקטי של ממשלת ניו זילנד
* ארנת איילנד באתר הגאזט האנטארקטי של ממשלת אוסטרליה
* ארנת איילנד באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מארנת איילנד לאתרים סמוכים

## הערות שוליים

איילנד
איילנד
עמק גרנט

**עמק גרנט** (באנגלית: **Grant Valley**) הוא עמק בהרי דרווין, בארץ אואטס שבאנטארקטיקה.

העמק ממוקם בין רמת קומיוניקיישן, להר אש.

אונת קרח היוצאת מקרחון הת'רטון חוסמת את פתחו של העמק.

גובהו של העמק 1,127 מטרים מעל פני הים.

## היסטוריה
### מקור השם

העמק נקרא על שמו של בטי קתרין גרנט (Bettie Kathryn Grant), שהייתה אחראית מערכות המידע בתחנת הקוטב הדרומי. גרנט שהתה באנטארקטיקה במשך 11 תקופות שירות (בין 1990 ו-2001), מהן עשר בתחנת הקוטב הדרומי. גרנט שהתה בעונת החורף האנטארקטי בתחנת הקוטב הדרומי בשנת 1993.

## לקריאה נוספת

• Webster-Brown, J., Gall, M., Gibson, J., Wood, S., & Hawes, I. (2010), **[https://www.cambridge.org/core/journals/antarctic-science/article/biogeochemistry-of-meltwater-habitats-in-the-darwin-glacier-region-80s-victoria-land-antarctica/91EB16AAA1D39EC7101714F990979D4E The biogeochemistry of meltwater habitats in the Darwin Glacier region (80°S), Victoria Land, Antarctica]**, Antarctic Science, 22(6), 646-661. doi:10.1017/S0954102010000787

## קישורים חיצוניים
* עמק גרנט באתר הסקר הגאולוגי של ארצות הברית
* עמק גרנט באתר הגאזט האנטארקטי של ממשלת אוסטרליה
* עמק גרנט באתר הגאזט האנטארקטי המשווה SCAR של ממשלת אוסטרליה
* תצלום עמק גרנט באתר הגאזט האנטארקטי של ממשלת ניו זילנד
* מחשבון מרחקים - המרחק מעמק גרנט לאתרים סמוכים
* מפת אזור עמק גרנט

## הערות שוליים

גרנט
Suicide Is Painless

**Suicide Is Painless** (בתרגום חופשי: **התאבדות היא חסרת כאבים**) הוא שיר שכתבו ג'וני מנדל (מוזיקה) ומייקל אלטמן (מילים). זה היה שיר הנושא של סרט הקולנוע מ*א*ש ושל סדרת הטלוויזיה באותו השם. מייקל אלטמן, כותב המילים, הוא בנו של במאי הסרט רוברט אלטמן והיה אז בן 14 בלבד.

## אודות השיר
השיר נכתב על פי בקשתו של הבמאי רוברט אלטמן במיוחד עבור קן פרימוס, השחקן המגלם את דמותו של טוראי זיידמן בסרט הקולנוע "מ*א*ש", ששר אותו במהלך ההתאבדות המזויפת של וולטר וולדובסקי (בגילומו של ג'ון שוק) בסצנת "הסעודה האחרונה" שבסרט. אלטמן הציב שתי דרישות לג'וני מנדל, מלחין השיר: שמו של השיר חייב להיות "*Suicide Is Painless*" והוא חייב להיות "השיר הטיפשי ביותר שנכתב אי פעם". בתחילה, אלטמן ניסה לכתוב את המילים בעצמו, אך לאחר שהתקשה לעשות זאת, הוא ביקש מבנו לכתוב את המילים במקומו, זאת מאחר שחשב שבגיל 45 אינו מסוגל לכתוב משהו "טיפש מספיק". מייקל, אז בן 14, כתב את השיר בחמש דקות.

מאוחר יותר, אלטמן החליט שהשיר עובד כל כך טוב, שהוא ישתמש בו כשיר הנושא המרכזי של הסרט, למרות התנגדויותיו של מנדל. גרסה זו בוצעה על ידי ג'ון בהלר, טום בהלר, רון היקלין ואיאן פריבירן-סמית, אולם שמותיהם לא מופיעים בכתוביות הפתיחה של הסרט. על גבי הסינגל שיצא כתוב שהשיר מבוצע על ידי "The Mash". רוברט אלטמן אמר שבעוד שהוא הרוויח רק 70,000 דולר על בימוי הסרט, בנו הרוויח יותר ממיליון דולר על כתיבת השיר.

בכמה גרסאות אינסטרומנטליות לשיר נעשה שימוש כנעימת הנושא של סדרת הטלוויזיה מ*א*ש. השיר הפך ללהיט שהגיע למקום הראשון במצעד הסינגלים הבריטי במאי 1980. השיר דורג במקום 66 ברשימת מאה שנים... מאה שירים.

## גרסאות כיסוי
לאורך השנים, אמנים רבים ביצעו גרסאות כיסוי לשיר זה. להלן רשימת חלקית שלהם.

## בתרבות פופולרית
לאורך השנים, היו אזכורים רבים לשיר זה בתרבות הפופולרית. להלן רשימת חלקית שלהם.
* בשנת 2004, טובי זיגלר (בגילומו של ריצ'רד שיף) שר חלק מפזמון השיר בפרק "*The Stormy Present*" מתוך העונה החמישית של "*[[הבית הלבן (סדרת טלוויזיה)|הבית הלבן]]*".
* בשנת 2005, סטואי גריפין (בדיבובו של סת' מקפרלן) שר חלק מפזמון השיר בפרק "*[[סטואי גריפין - הסיפור שלא סופר]]*" מתוך העונה הרביעית של "*[[איש משפחה]]*".

## קישורים חיצוניים

## הערות שוליים

קטגוריה:מ.א.ש
קטגוריה:סינגלים מ-1980
קטגוריה:שירי צדקה
קטגוריה:שירים מסרטי קולנוע
קטגוריה:שירים על הצבא
קטגוריה:שירים על התאבדות
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת CBS רקורדס
קטגוריה:סינגלים בהוצאת קולומביה רקורדס
גוסבנק

שמאל|ממוזער|שער החליפין בין הרובל הסובייטי למטבעות עולמיים עיקריים, פברואר 1985
**גוסבנק** (ברוסית: **Госбанк**, או **Государственный банк СССР**; **הבנק הממלכתי של ברית המועצות**) היה הבנק המרכזי של ברית המועצות והבנק היחיד בכל רחבי המדינה מאז שנות השלושים עד 1987. גוסבנק הייתה אחת משלוש הרשויות הכלכליות הסובייטיות, שתי האחרות היו "גוספלאן" (הוועדה לתכנון המדינה) ו"גוסנאב "(הוועדה הממלכתית לאספקה טכנית מהותית). גוסבנק שיתף פעולה הדוק עם משרד האוצר של ברית המועצות להכנת תקציב המדינה הלאומי.

## היסטוריה
### הקמה
ייסוד הבנק היה חלק מיישום המדיניות הכלכלית החדשה. ב-3 באוקטובר 1921, הוועד הפועל המרכזי של המפלגה הקומוניסטית, קיבל החלטה להקמת הבנק הממלכתי של הרפובליקה הסוציאליסטית הפדרטיבית הסובייטית הרוסית. אחריה באה החלטה דומה שהעביר הסובנארקום ב-10 באוקטובר 1921. הבנק החל לפעול ב-16 בנובמבר 1921. בפברואר 1922 תיאר לנין את הבנק הממלכתי כ"משחק נייר בירוקרטי" והשווה אותו לכפרי פוטיומקין במכתבו לאהרון שיינמן שאותו האשים ב"ילדותיות קומוניסטית-מנדרינית". בשנת 1923 הוא הפך לבנק הממלכתי של ברית המועצות והיה כפוף לממשלה.

המדינה הסובייטית השתמשה בגוסבנק, בעיקר, ככלי להטלת שליטה ריכוזית על התעשייה באופן כללי, תוך שימוש ביתרות הבנקים והיסטוריות העסקאות כדי לעקוב אחר פעילותם של גופים ועמידתם בתוכניות החומש. גוסבנק לא פעל כבנק מסחרי בכל הנוגע למניעי רווח. תאורטית הוא פעל כמכשיר ליישום מדיניות הממשלה. במקום להעריך באופן עצמאי וללא משוא פנים את מידת האשראי של הלווה, גוסבנק סיפק כספי הלוואות ליחידים, קבוצות ותעשיות מועדפות לפי הוראות הממשלה.

בשנת 1931 הועמד לדין בוריס ברלצקי, בכיר בבנק המדינה על הריסה במסגרת משפט המנשביקים בשנת 1931.

### פרסטרויקה
במסגרת תוכנית הפרסטרויקה של מיכאיל גורבצ'וב, הוקמו בנקים אחרים, בהם; "פרומסטרוי בנק" (הבנק הסובייטי לבנייה תעשייתית), "ז'ילסטוי בנק" (הבנק לבנייה למגורים), "אגרובנק" (בנק החקלאות של ברית המועצות), "ונשאקונום בנק" (הבנק למסחר חוץ של ברית המועצות) ו"סברבנק" (בנק החיסכון של ברית המועצות), כאשר "סברבנק" ממשיך עד היום להיות אחד הבנקים הגדולים ברוסיה ושומר על קשרים עם בכירים לשעבר בגוסבנק וניהול רוב עסקי הבנקאות של ממשלת רוסיה.

## נגידים
נגידי הבנק הממלכתי תיאמו את פעילות הבנק ומונו על ידי ראש הממשלה.

## ראו גם
* כלכלת ברית המועצות
* הבנק המרכזי של הפדרציה הרוסית

## קישורים חיצוניים

* 
* ''מערכת הבנקאות הסובייטית'', פקה סוטלה, Answers.com (02/08/2012)

## הערות שוליים

קטגוריה:1923 בברית המועצות
קטגוריה:1921 ברוסיה
קטגוריה:1991 בברית המועצות
קטגוריה:בנקים מרכזיים
קטגוריה:ברית המועצות: כלכלה
הנשיא הנבחר (משחק מחשב)

**הנשיא הנבחר** הוא משחק וידאו מסוג סימולציה פוליטית, שפורסם לראשונה על ידי סימולציות אסטרטגיות עבור מחשב ה-Apple II בשנת 1981 ולאחר מכן יצא גם לקומודור 64 בשנת 1984.

משחק ההמשך, הנשיא הנבחר: מהדורת 1988 שוחרר בסוף שנת 1987 והיה ניתן להורדה עוד לפני הבחירות לנשיאות ארצות הברית שנערכו שנה לאחר מכן, במשחק זה גם ניתן לשחק במחשבי MS-DOS ו-Atari ST, ההבדל היחיד במשחק היה הוספת מועמדים אחרים, בהם ביל קלינטון, אוליבר נורת', ג'רלדין פררו, מייקל דוקאקיס ודיק גפהארדט.

## תיאור
המשחק נותן לשחקן את האפשרות לבחור לשחק עם מספר מועמדים שונים לנשיאות, חלקם מועמדים אמיתיים, חלקם פוטנציאליים וחלקם בדיוניים לחלוטין.

במהלך מערכות הבחירות לנשיאות שנערכו בין מערכת הבחירות ב-1960 למערכת הבחירות ב-1984 (ברוב הגרסאות שיצאו למשחק נכללה גם מערכת הבחירות ב-1988) לשחקנים ניתנה האפשרות לבחור לשחק בתרחיש "היסטורי" או "א-היסטורי" בכל אחת ממערכות הבחירות שניתן לשחק בהן. באופציה ה"היסטורית" נקבעו המועמדים, כמו גם תנאי המדיניות הכלכלית ויחסי החוץ כמו שבאמת התקיימו במערכת הבחירות שנקבע, לעומת זאת אם השחקן בחר באפשרות השנייה של "א-היסטורית", השחקנים יכולים לקבוע בעצמם את כל המשתנים האלה (למשל, השחקן יכול לבחור לשחק במערכת הבחירות ב-1984 אך שהיא תערך בין הנשיא המכהן מטעם הרפובליקנים רונלד רייגן, יתמודד מול הסנטור הדמוקרטי טד קנדי אשר לא התמודד במערכת הבחירות הזו), שחקנים גם יוכלו לבחור באפשרות להריץ מועמד בדיוני לנשיאות (או מועמד אמיתי שלא בהכרח הגיוני ביחס לציר הזמן בו מתקיים המשחק, כגון: ג'רי בראון, ג'ורג' רומני, הווארד בייקר), באמצעות בחירת מאפיינים פוליטיים, אישיים וגאוגרפיים שונים.

ניתן היה לשחק את המשחק עם שניים או אף עם שלושה מועמדים (למשל, התרחישים "ההיסטוריים" במערכות הבחירות שנערכו ב-1968 וב-1980 אשר כללו מועמדי צד שלישי כמו המקרה בו רץ לנשיאות מעומד המפלגה העצמאית האמריקאית בבחירות לנשיאות ארצות הברית 1968, ג'ורג' וולאס או המועמד העצמאי בבחירות לנשיאות ארצות הברית 1980, ג'ון אנדרסון). בהתאמה, תרחישים "א-היסטוריים" יכולים לכלול הוספת מועמד שלישי.

במשחק עצמו השחקן צריך לנהל את מרכז הפעילות שיוכל להביא לו PAPs ("נקודות פעולה פוליטיות") שיהיו שוות ערך לכספים איתם יוכל לנהל הקמפיין, בקמפיין עצמו ניתן לקבוע מתי ואיפה לערוך ביקורים שונים במדינות שונות, מלבד זאת, קיים סיכוי כי המתמודדים במירוץ יהיו צריכים לערוך ביניהם עימות בחירות.

## קבלה
בשנת 1996 מגזין הגיימינג CGW דירג את המשחק כמשחק המחשב ה-131 הטוב ביותר שיצא אי פעם.

## הערות שוליים

קטגוריה:משחקי DOS
קטגוריה:משחקי קומודור 64
קטגוריה:משחקי וידאו משנת 1981
קטגוריה:דפים עם תרגומים שלא נסקרו
קטגוריה:סימולציות ניהול ממוחשבות
קטגוריה:הבחירות לנשיאות ארצות הברית בתרבות
אלכסנדר שטיגליץ

ממוזער|פסל שטיגליץ באקדמיה לאמנות ותעשייה של סנקט פטרבורג על שם שטיגליץ.
הברון **אלכסנדר פון שטיגליץ** (ברוסית: **Александр Людвигович Штиглиц**; 1814 – 1884) היה איש כספים יהודי רוסי, המושל הראשון של הבנק הממלכתי של האימפריה הרוסית, שקדם לבנק המרכזי הרוסי המודרני.

## ראשית חיים וחינוך
שטיגליץ נולד בסנקט פטרבורג לבנקאי הברון לודוויג פון שטיגליץ שהיה מייסד בית הבנקאות "שטיגליץ ושות'". היה יהודי במוצאו. לאחר שהשלים את לימודיו באוניברסיטת דורפאט, כיום טרטו, אסטוניה, הוא נכנס לשירותי המדינה כחבר במועצת הייצור של משרד האוצר של האימפריה הרוסית.

## איש עסקים ועובד מדינה
לאחר מות אביו ירש שטיגליץ את בית הבנקאות והצליח במשרתו כבנקאי של הקיסר. בשנים 1840–1850 הוא מכר בהצלחה שש הלוואות ממשלתיות של 4% למימון הקמת רכבת מוסקבה - סנקט פטרבורג והבטיח הלוואה זרה משמעותית בשיאה של מלחמת קרים. שטיגליץ החזיק גם חברות ייצור בנארבה וביקטרינהוף.

בשנת 1846 נבחר שטיגליץ ליו"ר ועד בורסת סנקט פטרבורג. באותו תפקיד הוא השתתף בכל הפעילות הכספית של ממשלת האימפריה הרוסית. בשנת 1857 הקים את חברת הרכבות הרוסית, שהפכה למשרד הרכבות של רוסיה. בשנת 1860 חיסל שטיגליץ את כל מפעליו המסחריים ופרש מרצונו מתפקיד יו"ר ועדת הבורסה.

ב-31 במאי 1860 הקים הקיסר אלכסנדר השני את הבנק הממלכתי של האימפריה הרוסית ושטיגליץ הפך למושל הראשון שלו. בשנת 1866 עזב את שירות המדינה.

## פילנתרופיה
בשנת 1878 הוא תרם כספים להקמת מוזיאון לאומנויות יישומיות לטובת תלמידי בית הספר המרכזי לציור טכני, שהוקם על ידו קודם לכן.

## פרסים
שטיגליץ קיבל פרסים רבים, כולל מסדר סנט סטניסלב מדרגה שלישית, מסדר ולדימיר מדרגה רביעית ומסדר אנה מהדרגה השנייה.

## קישורים חיצוניים

* ביוגרפיה, באתר הבנק המרכזי הרוסי
* היסטוריה של הבורסה הרוסית

קטגוריה:סנקט פטרבורג: אישים
קטגוריה:ראשי בנקים מרכזיים
קטגוריה:בנקאים יהודים רוסים
קטגוריה:נדבנים יהודים רוסים
קטגוריה:רוסים שנולדו ב-1814
קטגוריה:נפטרים ב-1884
סופיה פטרסן

**סופיה פטרסן** (בגרינלנדית: **Sofie Petersen**; נולדה ב-23 בנובמבר 1955 במאניצוק, גרינלנד, ממלכת דנמרק) היא בישופית לותרנית גרינלנדית.

היא למדה תאולוגיה באוניברסיטת קופנהגן וסיימה את לימודיה בשנת 1986. ב-28 במאי 1995, בגיל 39, הוסמכה פטרסן לבישוף גרינלנד בכנסייה האוונגלית-לותרנית בדנמרק. היא הוסמכה בכנסיית הנס אגדה, הקתדרלה של גרינלנד בנוכחות המלכה מרגרטה השנייה. היא הבישופית האינואיטית השנייה והאישה השנייה שהפכה לבישוף בכנסייה הלותרנית הדנית.

פטרסן היא תומכת גלויה בצדק אקלימי . כיום היא מתגוררת בנוק.

## קישורים חיצוניים

* מאמר על סופיה פטרסן, קומוניון הילידים

## הערות שוליים

קטגוריה:אינואיטים גרינלנדים
קטגוריה:בישופים
קטגוריה:אנשי דת גרינלנדים
קטגוריה:נשים גרינלנדיות
קטגוריה:נוק: אישים
קטגוריה:ילידות 1955
אנדור סנש

**אנדור סנש** (במקור **שלזינגר**, בהונגרית: **Szenes Andor**; בודפשט, 2 בדצמבר 1899 – בודפשט, 11 ביולי 1935) היה משורר, מתרגם, עיתונאי יהודי-הונגרי. בן דודו של בלה סנש (אביה של חנה סנש) ואביו של איבאן סנש.

## ביוגרפיה
אנדור סנש נולד במשפחה יהודית ברובע 5 בבודפשט כבנם של ז'יגמונד סנש, רופא, ושל מריה קרו, ילידת מונקאץ'. הוא סיים לימודי משפטים, ולאחר מכן הפך לעיתונאי. הוא היה העורך של המגזין "תיאטרון ואופנה" (Színház és Divat) ואחר כך היה בעל טור בשבועון "חיי התיאטרון" (Színházi Élet). הוא מחברם המשותף של לבריות כמעט שלושים אופרטות ומשחקים מוזיקליים. הוא היה המתרגם והמעבד של אופרטות של אמריך קלמן ופרנץ להאר (שנכתבו במקור בגרמנית) הוא גם כתב שאנסונים, שירים הונגריים, בדיחות קברט ומערכונים. מותו נגרם משחפת. אשתו הייתה פירושקה קֶלֶמֶן. הוא הרגיש במותו המוקדם וכתב גם את השיר על קברו, אותו ניתן לקרוא במקום מנוחתו בבית הקברות היהודי ברחוב קוזמה בבודפשט.

:: *"אני יודע שאני עוזב*
:: *הבקשה לא תעזור כאן*
:: *אין עצירה בכביש*
:: *ואין חזרה"*

## יצירותיו לבמה
[שמאל|ממוזער|350x350 פיקסלים|קבר אנדור סנש ב[בודפשט. בית הקברות היהודי ברחוב קוזמה : 12-2-46.]]
הוא היה מחברם של יותר משלושים יצירות במה. הם הוצגו גם בבודפשט (תיאטראות "קיראי", הקומדיה של בודפשט "תיאטרון העיר" ובמת שדרת אנדראשי) ומחוץ לבירה. הידועים שבהם הם:
* נשיקה אחת ותו לא
* פטר פקטה, (מיהאי אייזנמן)
* אני חופשי הערב
* ורד צהוב חיוור
* טדי ובת זוגו
* שעת המשוגעים
* בשבע בערב. קומדִיה. 1919 (ספריית הקברט הלבן)

### תרגומים, עיבודים חוזרים
* פרידריקה, העולם יפה פרנץ להאר
* הסגול של מונמארטר; פרש השטן, אימריך קלמן
* סוף שבוע, (גויברט)
* כלוב הנשים המשוגעות

; הלהיטים שלו
* היום חלמתי עליך שוב (אמריך קלמן)
* אתה לא תהיה כבר מזמן בעולם, תבכה שם, איפה שאף אחד לא רואה (מלחין:י'וזף קולה)
* קומבינזון (מיקלוש אלדאר מיורושי– סילארד דרווש) 
* כבר אכלתי את רובהלחם שלי, (ינה שאנדור)
* אני חופשי הערב, (מיהאי אייזנמן)
* זה לא משנה לי
* אל תבכה ילדה כל מאי עובר
* כשתוכל לבכות שוב (בלה מלצינר)
* זה לא יכול להיות, (יוז'ף קולה)
* לא צריך כסף לאושר
* נפרדים לשווא, (לאסלו מוצ'אני)
* לאן לקחת אותך רוח הסתיו?

; שירים הונגריים
* לא ניתן לצוות על אף אחד לאהוב את מי שליבו לא אוהב
* למה אסור לאהוב אותך
* לא צריך כסף לאושר

## לקריאה נוספת
* לקסיקון ביוגרפי הונגרי (L - Z).
* בעמוד של אנדראה סנש
* לקסיקון ההומור. 2001.

## קישורים חיצוניים

## הערות שוליים

קטגוריה:עיתונאים יהודים הונגרים
קטגוריה:מתרגמים יהודים הונגרים
אנדור
קטגוריה:בודפשט: אישים
קטגוריה:יהדות בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1899
קטגוריה:הונגרים שנפטרו ב-1935
החוף השמאלי

[ממוזער|שמאל|'''ביאור התפלגות האלקטורים:'''מפה המתארת את ההצבעות של כל ב 4 מערכות הבחירות לנשיאות שהתרחשו בין 2008 ל 2020, שימו לב שקליפורניה, אורגון וושינגטון מוגדרות כ"[מדינות אדומות וכחולות (ארצות הברית)|מדינות כחולות" (אלה שהצביעו למפלגה הדמוקרטית, הליברלית יותר), ואלסקה כ"מדינה אדומה" (אלה שהצביעו בעד המפלגה הרפובליקנית, השמרנית יותר).]]
**החוף השמאלי** הוא ביטוי פוליטי המרמז על כך שהחוף המערבי של ארצות הברית נוטה פוליטית שמאלה או שהביטוי יכול להתייחס למדינות הנוטות שמאלה פוליטית. המשמעות היא כי (למעט אלסקה), מדינות קליפורניה, אורגון, וושינגטון והוואי נוטות להצביע למפלגה הדמוקרטית. כמו כן, המשמעות היא שלרוב האנשים החיים באזור החוף המערבי יש גישה ליברלית יותר משאר המדינה. הכינוי מתבסס על כך שכאשר מפת ארצות הברית מוצפנת, כלומר מוצבת כך שהצפון מופנה כלפי מעלה, החוף המערבי של ארצות הברית יימצא בצד שמאל של ארצות הברית. המונח חל גם על תופעה דומה לגבי קולומביה הבריטית בקנדה, מאותן סיבות.

באופן מסורתי נחשבות מדינות החוף המערבי לליברליות יותר. במלחמת האזרחים השתייכו קליפורניה, אורגון וושינגטון לאיחוד הצפוני ששלל את העבדות. גם הגישה להפלות וזכויות להט"ב במדינות האזור היא באופן מסורתי ליברלית יחסית. מאז 1988 בחרו מדינות האזור במועמד המפלגה הדמוקרטית לנשיאות ארצות הברית.

בחוף השמאלי נמצאת הכמות הרבה ביותר של עובדים במקצועות ה-STEM  והוא צפוי להמשיך להיות מוקד טכנולוגי מוביל עבור ארצות הברית. התוצר הגולמי של החוף השמאלי הוא כ -1.2 טריליון דולר.

בבחירות לבית הנבחרים שנערכו ב-2022 בכל מחוזות הקונגרס הגובלים ישירות באוקיינוס השקט, כולל אלו באלסקה נבחר מועמד מטעם המפלגה הדמוקרטית
[ממוזער|מפה המראה את תוצאות הבחירות ל[בית הנבחרים של ארצות הברית ב-2022, ניתן לראות כי כל המחוזות בחוף המערבי ואף מחוזות הבחירה של אלסקה והוואי]]

## ראו גם
* הרפובליקה העממית של דרום יורקשייר
## קישורים חיצוניים
* מגזין החוף השמאלי

## הערות שוליים

קטגוריה:ביטויים ומושגים פוליטיים אמריקאיים
קטגוריה:ארצות הברית: אזורים
סיגנל (יישומון)

**סיגנל** (באנגלית: **Signal**) הוא יישומון ותוכנה חינמית מוצפנת להעברת מסרים מיידיים, תמונות, מסמכים, וקטעי קול, על ידי שימוש במרשתת. ביישומון ניתן גם לבצע שיחות קול ווידאו. היישומון כולו בנוי בקוד פתוח ונחשב כיישומון שליחת ההודעות המאובטח ביותר. השירות פותח על ידי קרן signal, ארגון ללא מטרות רווח שמטרתו לאפשר תקשורת מאובטחת גלובלית באמצעות קוד פתוח.

סיגנל משתמש במספרי טלפון סלולריים סטנדרטיים כמזהים, ומאבטח את כל התקשורת למשתמשי סיגנל אחרים באמצעות הצפנה מקצה לקצה. האפליקציות כוללות מנגנונים שבאמצעותם המשתמשים יכולים לאמת באופן עצמאי את זהות אנשי הקשר שלהם ואת תקינות ערוץ הנתונים.

תוכנת סיגנל היא בחינם ובקוד פתוח. יישומיה וקוד השרת מפורסמים תחת רישיון AGPLv3.

## היסטוריה
קרן סיגנל הושקה בפברואר 2018 במימון ראשוני של 50 מיליון דולר שניתן על ידי מייסדה, בריאן אקטון, ממקימי וואטסאפ. שותפו של אקטון בהקמת קרן סיגנל הוא מת'יו רוזנפלד (ידוע כ-Moxie Marlinspike), יזם וחוקר אבטחת מידע שפיתח את פרוטוקול ההצפנה סיגנל בו משתמשות סיגנל, פייסבוק מסנג'ר ווואטסאפ.

בדצמבר 2020 היו לסיגנל כ-20 מיליון משתמשים פעילים. נכון ל-2021 לסיגנל היו מעל 5 מיליון הורדות באנדרואיד.

בינואר 2021, הודיעה וואטסאפ שהיא משנה את תנאי השימוש שלה כך שתוכל לשתף מידע אישי, כולל מספר טלפון ושם מלא, וכן מידע על המכשיר ממנו מתחברים – כולל כתובת IP והמיקום, אנשי הקשר, סטטוס (אם קיים) וזמני השימוש באפליקציה לאורך היום, עם שאר האפליקציות של פייסבוק. הודעה זו, יחד עם המלצה של אילון מאסק ואדוארד סנודן להחליף את וואטסאפ בסיגנל, יצרה היסטריה שהובילה מיליוני משתמשים להוריד אפליקציות חלופיות, כמו טלגרם וסיגנל. כתוצאה מכך מספר משתמשי סיגנל הוכפל פי 36 תוך שבוע אחד.

באוקטובר 2022 הקרן הודיעה שיישומון האנדרואיד שלה יפסיק לתמוך בשליחת מסרונים.

בפברואר 2024, סיגנל התחילה לתמוך ביצירת שמות משתמש, כך שכברירת מחדל לא כל מי שמתקשרים איתו ידע את מספר הטלפון של השני, ומאפשר יצירת קשר ללא שיתוף מספר הטלפון. באותו זמן, נוספה אפשרות לחסום אנשים מלמצוא את החשבון שלך רק מידיעת מספר הטלפון.

במרץ 2025 האפליקציה עמדה במרכזה של פרשה ביטחונית חמורה בארצות הברית, לאחר שג'פרי גולדברג, עורך מגזין "האטלנטיק", צורף בטעות לקבוצת צ'אט סודית בה התכתבו בכירי ממשל טראמפ, כולל היועץ לביטחון לאומי מייק וולץ ומזכיר ההגנה פיט הגסת'. הצ'אט, שהתנהל בסיגנל, חשף פרטים מבצעיים רגישים על תוכנית התקיפה האמריקנית נגד החות'ים בתימן, כולל יעדים, כלי נשק ותזמון המבצע, שנערך ב-15 במרץ. הפרשה עוררה סערה בוושינגטון וחקירה בבית הלבן, תוך שהיא מעלה שאלות על שימוש לא מאובטח בסיגנל לדיונים מסווגים ועל חולשותיה כפלטפורמה לניהול מידע רגיש. דוברת הבית הלבן, קרוליין לוויט, הגנה על השימוש באפליקציה במהלך מסיבת עיתונאים ב-26 במרץ, וטענה כי "סיגנל היא אפליקציה מאובטחת ומוצפנת, הדרך הבטוחה ביותר לתקשורת כאשר אנשים אינם נמצאים באותו חדר"

## קישורים חיצוניים

* 

* 
* 
* 

## הערות שוליים

קטגוריה:תוכנה חוצת פלטפורמות
קטגוריה:תוכנות מסרים מיידיים
ריי צ'אן

**ריי צ'אן** (בכתב סיני: **陳銳**, באנגלית: **Ray Chen**; נולד ב-6 במרץ 1989) הוא כנר טאיוואני-אוסטרלי. הוא זכה בפרס הראשון בתחרות יהודי מנוחין לכנרים צעירים לשנת 2008 ובתחרות המלכה אליזבת לשנת 2009.

## קריירה
צ'אן נולד בטאיפיי, טאיוואן, והחל חן ללמוד כינור בגיל ארבע. תוך חמש שנים סיים את כל עשרת השלבים של שיטת סוזוקי בבריזבן, אוסטרליה. צ'אן הוזמן לנגן קונצרט סולו עם התזמורת הפילהרמונית של קווינסלנד כבר בגיל שמונה. הוא הוזמן גם להופיע בקונצרט חגיגת הפתיחה של אולימפיאדת החורף 1998 בנאגנו, יפן.

בקיץ 2006 ו-2007 למד צ'אן בבית הספר להדרן למיתרים, ולמד אצל דייוויד סרון במכון קליבלנד למוזיקה. בשנת 2008 הוא השתתף בפסטיבל המוזיקה באספן במלגת לימודים מלאה ולמד אצל צ'ו-ליאנג לין (בית הספר ג'וליארד) ופול קנטור (מכון קליבלנד למוזיקה).

באפריל 2008 זכה צ'אן בפרס הראשון של החטיבה הבכירה בתחרות הבינלאומית של יהודי מנוחין לכנרים צעירים בקרדיף, ויילס. (בשנת 2004 הוא זכה בפרס השלישי של החטיבה הצעירה בתחרות זו.) צ'אן הגיע אז לתשומת ליבו של מקסים ונגרוב, שהיה שופט בתחרות.

לאחר הצלחתו בתחרות מנוחין, זכה צ'אן בפרס הראשון של תחרות המלכה אליזבת ב-2009 בבריסל, בלגיה. לאחר הזכייה צ'אן החל להופיע בקונצרטים רבים, הוא הוקלט כמה פעמים באופן מקצועי, הוא קיבל מלגה של שלוש שנים ל"האגינס" וכינור סטרדיוואריוס מטעם קרן ניפון למוזיקה. הוא היה המשתתף הצעיר ביותר בתחרות. כזוכה בפרס הגדול הוא נשלח מיד למסע הופעות והופיע עם התזמורת הסימפונית של אנטוורפן בניצוחו של יאפ ואן זביידן, התזמורת הלאומית של בלגיה בניצוחו של רומון גמבה, והתזמורת הפילהרמונית של לוקסמבורג בהנהגת עמנואל קריבין, וכן ברסיטלים ברחבי בלגיה.

צ'אן הוחתם על ידי סוני קלאסיקל רקורדס בשנת 2010. הוא הקליט את הסונטה לכינור של סזר פרנק, את הקונצ'רטו לכינור של צ'ייקובסקי, קונצ'רטו לכינור של מנדלסון ועוד.

צ'אן זכה בתחרות אקו קלאסיק לשנת 2011. הוא הוזמן להופיע בקונצרט השנתי של פרס נובל בשנת 2012, וניגן את הקונצ'רטו לכינור של מקס ברוך עם התזמורת הפילהרמונית המלכותית של סטוקהולם.

באפריל 2016 הוא היה השופט הצעיר ביותר אי פעם בתחרות הבינלאומית על שם יהודי מנוחין לכנרים צעירים בלונדון, עם פמלה פרנק, ג'וג'י האטורי, מרטין אנגסטרום, נינג פנג, יוליה פישר, דונג-סוק קאנג, טסמין ליטל וג'רמי מנוחין.

בשנת 2021 שיתף צ'אן פעולה עם סטינג במסגרת הסדרה ארקיין, וניגן חלקים בשיר What Could Have Been, ששימש כשיר הסוגר של העונה הראשונה של הסדרה.

צ'אן ידוע גם בנוכחותו ברשתות החברתיות. הוא יצר סרטונים בערוץ היוטיוב שלו, הנוגע לנגינה בכינור, ושיתף פעולה מספר פעמים עם צמד הקומדיה המוזיקלי TwoSetViolin.

## קישורים חיצוניים

* 

## הערות שוליים

קטגוריה:נגנים אוסטרלים
קטגוריה:בוגרי מכון קרטיס למוזיקה
קטגוריה:טאיוואנים שנולדו ב-1989
קטגוריה:אוסטרלים שנולדו ב-1989
רבי יוסי בן פטרוס

**רבי יוסי בן פטרוס** היה אמורא ארץ-ישראלי בדור הראשון.

## ביוגרפיה
תורתו של רבי יוסי בן פטרוס מובאת בעיקר במדרשי האגדה, שם מוזכר יחד עם בר קפרא וזבדי בן לוי.

בתלמוד הירושלמי הוא מוזכר פעמיים בלבד, בשם "רבי יוסי בר פיטרס", ובתור חמיו של רבי יהושע בן לוי.

עוד מסופר בתלמוד הירושלמי, שרבי יוסי בן פטרוס היה "להוט אחר התורה", ולכן התיר לעצמו ללמוד עם התלמידים ששלח לו בר קפרא בימי אבלו, אף על פי שלאבל אסור לעסוק בתורה. רבי יהודה בן קלונימוס משפיירא בעל יחוסי תנאים ואמוראים מתאר אותו כ"חסיד ואדם גדול ולהוט אחר דברי תורה".

## מאימרותיו
בויקרא רבה מובאות מספר דרשות העוסקות בפסוק  (). הדרשה הבאה, המדברת על מעלתה של התשובה, מובאת בשם **רבי יוסי בן טרטס**, המזוהה כרבי יוסי בן פטרוס:

במדרש המובא גם בתלמוד הירושלמי ובמקומות נוספים, מסופר על מה שאמרו זבדי בן לוי, רבי יהושע בן לוי, ורבי יוסי בן פטרוס, בשעת מיתתם:

בתלמוד הירושלמי מובא מדרש זה בנוסח אחר, המחליף את הפסוק "כי בו ישמח ליבנו" בפסוק "וישמחו כל חוסי בך לעולם ירננו" (), ומונה אותו לפני הפסוק "מה רב טובך". במדרשים אחרים מוזכרים גם הפסוקים "תערוך לפני שלחן" (), ו"כי טוב יום בחצריך מאלף בחרתי" (). הרב יהודה אדרי כתב (ע"פ הירושלמי), שהפסוק שאותו אמר רבי יוסי לפני מיתתו הוא הפסוק "ישמחו כל חוסי בך לעולם ירננו".

## קישורים חיצוניים
* 
* 

## הערות שוליים

קטגוריה:דור המעבר לאמוראי ארץ ישראל
קטגוריה:יהודים בארץ ישראל במאה ה-2
קטגוריה:יהודים בארץ ישראל במאה ה-3
שלדג קפנסי

**שלדג קפנסי** (שם מדעי: *pelargopsis capensis*) הוא מין של עוף הנמנה עם משפחת השלדגיים החי בתת-היבשת ההודית ודרום-מזרח אסיה מהודו וסרי לנקה ועד אינדונזיה. הוא בעל מקור ארוך הדומה למקור חסידה ולכן מכונה גם **שלדג ארוך-מקור** או **שלדג מקור-חסידה**. הוא תואר בידי החוקר קארולוס ליניאוס בשנת 1766.
## אטימולוגיה
התיאור הראשון של מין בוצע על ידי קארולוס ליניאוס בהמהדורה ה-12 של השיטה שבטבע. ליניאוס חשב שהדגימה של המין הגיעה מכף התקווה הטובה ונתן לה את שמה בהתאם capensis - מהכף, בעוד המין לא חי באפריקה וככל הנראה הדגימה הגיעה מהאי ג'אווה. ז'אק בריסון הציע שהדגימה הגיעה מהעיר צ'אנדאנגאר שבהודו.

## מאפיינים
השלדג מגיע לאורך 35 סנטימטרים והוא בעל ראש חום, כנפיים כחולות, גב ירוק ומקור ארוך הדומה למקור חסידה. הרגליים והמקור אדומים. השלדג חי במגוון בתי גידול מיוערים בסמוך לאגמים, נהרות או חוף הים וניזון מדגים, צפרדעים, סרטנים, חרקים ואף מכרסמים ועופות אחרים. השלדג טריטוריאלי והוא מסוגל לגרש נשרים וטורפים גדולים אחרים. למין זה 13 תת-מינים המובחנים זה מזה בנוצות שלהם. לתת המין של איי סולו צוואר, ראש ובטן לבנים. השלדג מתרבה בגדות הנהר, עצים ישנים או בקני טרמיטים. הנקבה מטילה שתיים עד חמש ביצים לבנות.
## תת-מינים
* P. c. capensis - נפוץ בנפאל, הודו וסרי לנקה. תת-המין הראשון שתואר על ידי קארולוס ליניאוס.
* P. c. osmastoni - נפוץ באיי אנדמן.
* P. c. lntermedia - נפוץ באיי ניקובר.
* P. c. burmanica - נפוץ בסין ומיאנמר עד לחצי האי המלאי.
* P. c. malaccensis - נפוץ בחצי האי המלאי, איי קיאו ואיי ריג'נסי.
* P. c. cyanopteryx - נפוץ בסומטרה, איי בנגקה והאי בליטונג.
* P. c. simalurensis - נפוץ בסומטרה ובאי סימולו.
* P. c. sodalis - נפוץ באיי באטו.
* P. c. innominata - נפוץ בבורנאו.
* P. c. javana - נפוץ בג'אווה.
* P. c. floresiana - נפוץ באיי סונדה הקטנים.
* P. c. gouldi - נפוץ בצפון הפיליפינים.
* P. c. gigantea - נפוץ במרכז ודרום ההפיליפינים.

## תפוצה
שלדג קפנסי נפוץ בתת-היבשת ההודית ודרום-מזרח אסיה מהודו וסרי לנקה במערב ועד אינדונזיה במזרח.

## קישורים חיצוניים

## הערות שוליים

קטגוריה:שלדגיים
קטגוריה:הודו: עופות
קטגוריה:בנגלדש: עופות
קטגוריה:סרי לנקה: עופות
קטגוריה:ברוניי: עופות
קטגוריה:נפאל: עופות
קטגוריה:תאילנד: עופות
קטגוריה:אינדונזיה: עופות
קטגוריה:לאוס: עופות
קטגוריה:מלזיה: עופות
קטגוריה:טקסונים שתוארו בידי קארולוס לינאוס
קטגוריה:בעלי חיים שתוארו ב-1766
בריק יצחק

**בֵּרִיק יצחק** (נולד ב-1968) הוא קצין משטרה ישראלי בדרגת ניצב המכהן כמפקד משמר הגבול.

## ביוגרפיה
יצחק נולד בישראל, בן להורים שעלו מכורדיסטן. אחיו, ישראל יצחק כיהן כסגן המפקח הכללי של משטרת ישראל.

בוגר תואר ראשון ושני במנהל עסקים, בוגר קורס דירקטורים. נשוי ואב לשלושה. מתגורר במושב זכריה.

את שירותו הצבאי עשה כלוחם בחטיבת גולני. ב-1993 התגייס למשמר הגבול והחל תפקידו בגזרת יהודה. בשנת 2000 התמנה למפקד פלוגה במג"ב ירושלים ובמהלך כהונתו התמודדה הפלוגה עם אירועי טרור רבים וכמענה לכך ביסס יסודות לבניית גדר הביטחון בעוטף ירושלים. ב-2007 עבר לשירות בתי הסוהר ומונה לסגן מפקד יחידת נחשון בדרגת גונדר משנה. בשובו לשירות במשטרה ב-2012 שימש מפקד בסיס אימונים רבין של מג"ב, לאחר מכן התמנה לתפקיד סגן מפקד מג"ב איו"ש, במהלך כהונתו פעל המרחב במבצע "שובו אחים", "צוק איתן" ובאירועי "גודל השעה". ב-2016 מונה למפקד מג"ב עוטף ירושלים, הוביל את תהליך הקמת המרחב כמרחב עצמאי והיה למפקדו הראשון.

ביוני 2020 קודם לדרגת תת-ניצב ומונה למפקד מג"ב איו"ש. בפברואר 2021 הוחלט למנותו לסגן מפקד מג"ב ובמסגרת התפקיד הביא לידי ביטוי תהליכי התעצמות רבים במשמר הגבול. ביולי 2023 הועלה לדרגת ניצב ומונה למפקד מג"ב.

## קישורים חיצוניים

* 
* 

## הערות שוליים

קטגוריה:מפקדי משמר הגבול
קטגוריה:זכריה: אישים
קטגוריה:ניצבי משטרת ישראל
קטגוריה:אנשי שירות בתי הסוהר
קטגוריה:ישראלים שנולדו ב-1968
פיטר דוהרטי

**פיטר צ'ארלס דוהרטי** (באנגלית: **Peter Charles Doherty**; נולד ב-15 באוקטובר 1940) הוא מנתח וטרינרי אוסטרלי וחוקר בתחום הרפואה.
זכה בפרס נובל לפיזיולוגיה או לרפואה במשותף עם רולף מ. צינקרנגל בשנת 1996.

## ראשית חיים והשכלה
דוהרטי נולד בבריזבן, קווינסלנד, ושם למד עד סיום התיכון. את התואר הראשון במדעי הווטרינריה הוא קיבל בשנת 1962 ואת התואר השני במדעי הווטרינריה בשנת 1966 מאוניברסיטת קווינסלנד. לאחר שקיבל תואר דוקטור בשנת 1970 מאוניברסיטת אדינבורו, סקוטלנד, חזר לאוסטרליה כדי להמשיך במחקר שזכה בפרס נובל בבית הספר למחקר רפואי ג'ון קרטין במסגרת האוניברסיטה הלאומית של אוסטרליה בקנברה.

## מחקר וקריירה
מחקריו של דוהרטי התמקדו במערכת החיסון, ועבודת הנובל שלו תיארה כיצד תאי החיסון של הגוף מגנים מפני וירוסים. הוא ורולף צינקרנגל, מקבלי פרס נובל לפיזיולוגיה או רפואה לשנת 1996, גילו כיצד תאי T מזהים את אנטיגני היעד שלהם.

נגיפים מדביקים תאים ומתרבים בתוכם. "תאי T רוצחים" הורסים את התאים הנגועים כך שהנגיפים לא יוכלו להתרבות.

ספרו החצי-אוטוביוגרפי, "המדריך למתחילים לזכייה בפרס נובל", ראה אור בשנת 2005.

ספרו "היסטוריה קלה של אוויר חם" פורסם בשנת 2007 על ידי הוצאת אוניברסיטת מלבורן. בשנת 2012 פרסם את הספר Sentinel Chickens. ספרו הרביעי "מלחמות הידע" ראה אור בשנת 2015.

## חיים אישיים
שמות הוריו של דוהרטי לינדה ואריק, ויש לו אח צעיר יותר, איאן. דוהרטי כרגע מבלה שלושה חודשים בשנה במחקר בבית החולים למחקר ילדים בסנט ג'וד בממפיס, טנסי, שם הוא חבר סגל במרכז למדעי הבריאות באוניברסיטת טנסי באמצעות המכללה לרפואה. במשך 9 החודשים האחרונים של השנה הוא עובד במחלקה למיקרוביולוגיה ואימונולוגיה באוניברסיטת מלבורן, ויקטוריה.

## קישורים חיצוניים

* 

* 

## הערות שוליים

קטגוריה:בוגרי אוניברסיטת אדינבורו
קטגוריה:בוגרי אוניברסיטת טנסי
קטגוריה:עמיתים זרים בחברה המלכותית
קטגוריה:זוכי פרס נובל אוסטרלים
קטגוריה:מסדר אוסטרליה: עמיתים
קטגוריה:זוכי פרס איש השנה של אוסטרליה
קטגוריה:זוכי פרס נובל לפיזיולוגיה או לרפואה
קטגוריה:וטרינרים
קטגוריה:זוכי פרס קרן גיירדנר הבינלאומי
קטגוריה:אוסטרלים שנולדו ב-1940
קטגוריה:זוכי פרס אלברט לסקר למחקר רפואי בסיסי
עונת 2015/2016 בליגה הבלקנית בכדורסל

**עונת 2015/2016 ב[[הליגה הבלקנית בכדורסל|ליגה הבלקנית בכדורסל]]** (BIBL) הייתה העונה ה-8 של תחרות אירופית זו לקבוצות כדורסל.

המשחק הראשון במסגרת שלב הבתים התקיים ב-13 באוקטובר 2015 והגמר הכפול נערך ב-12 וב-20 באפריל 2016. בתחרות השתתפו 9 קבוצות, 3 מקוסובו, 3 ממונטנגרו, 2 מבולגריה ו-1 מצפון מקדוניה.

## מתכונת התחרות
לעונה זו נרשמו למפעל כ-9 קבוצות שחולקו לשני בתים של 4 ושל 5 קבוצות.
הקבוצות בכל בית שיחקו במתכונת של שני סבבים, בית וחוץ נגד כל אחת מקבוצות הבית, בסך הכל כ-6 ו-8 משחקים בהתאם לגודל הבית, משחקים כאשר 3 הראשונות מכל בית העפילו לשלב הבתים השני. והקבוצות שסיימו במקומות 4 ו-5 נשלחו לבית סיבוב ההצלה לסיבוב בודד נוסף, אשר בסימו העפילו שתי הראשונות לשלב הבתים השני. בשלב הבתים השני התחרו 8 קבוצות כ-4 בכל בית במתכונות זהה לסבב הבתים הראשון, שני משחקים בית וחוץ מול כל קבוצה, סך הכל 6 משחקים. כאשר בסיום, שתי הראשונות מעפילות לחצי הגמר הכפול וצמד המנצחות בחצי הגמר מעפילות לצמד משחקי גמר.

סיגל פרישטינה זכתה באליפות הליגה בפעם השנייה.

## שלב הבתים הראשון
### בית א'

### בית ב'

### סיבוב ההצלה

## שלב הבתים השני
### בית ג'

### בית ד'

### חצי גמר

#### גמר

קטגוריה:תחרויות כדורסל ב-2015
קטגוריה:תחרויות כדורסל ב-2016
קטגוריה:עונות בליגה הבלקנית בכדורסל
קטגוריה:2015 באירופה
קטגוריה:2016 באירופה
הג'מגש

**הג'מגש** (בהונגרית: **Hegymagas**) הוא כפר קטן במחוז וספרם שבמרכז הונגריה.
כמו כפרים רבים באירופה גם בהג'מגש מספר התושבים נמצא בירידה. כך, בשנת 1990 חיו בכפר 290 תושבים, ובשנת 2020 רק 238 תושבים.

## יהודי הג'מגש
בהג'מגש חיו יהודים בתקופות זמן שונות.

## קישורים חיצוניים

* 

## הערות שוליים

קטגוריה:הונגריה: כפרים
נפרופתיה של IgA

**נפרופתיה של IgA** או **מחלת ברגר** (באנגלית: **IgA nephropathy** או **Berger’s disease**) היא מחלה של הכליה ומערכת החיסון. באופן ספציפי זוהי סוג של דלקת פקעיות הכליה או דלקת של פקעית הכליה. מחלת ברגר (צורה נדירה יותר של נפרופתיה מסוג IgA) יכולה לתקוף איברים מרכזיים אחרים, כמו הכבד, העור והלב. נפרופתיה מסוג IgA היא דלקת פקעיות הכליה הנפוצה ביותר ברחבי העולם. עם זאת, מחלת ברגר אגרסיבית נמצאת ברשימת NORD של מחלות נדירות. נפרופתיה ראשונית מסוג IgA מאופיינת בשקיעה של נוגדן ה-IgA בפקעית הכליה. ישנן מחלות נוספות הקשורות לשקיעת נוגדני IgA בפקעית הכליה, כאשר הנפוצה מבניהם היא דלקת כלי הדם מסווג ארגמנת על שם הנוך-שנליין הנחשבת בעיני רבים כצורה מערכתית של נפרופתיה מסוג IgA. דלקת בכלי הדם עקב שקיעת IgA מתבטאת בפורפורה אופיינית, דלקת פרקים וכאבי בטן, והיא מופיעה בשכיחות גבוהה יותר בקרב צעירים (בני 16–35). ארגמנת על שם הנוך-שנליין קשורה בפרוגנוזה טובה יותר מאשר נפרופתיה מסוג IgA. בנפרופתיה מסוג IgA שאינה אגרסיבית ישנה התקדמות איטית לאי-ספיקת כליות כרונית ב-25-30% מהמקרים לאורך תקופה של 20 שנה. מין גברי, פרוטאינוריה (במיוחד מעל ל-2 גרם ליום), יתר לחץ דם, עישון, היפרליפידמיה, גיל מבוגר, מחלה משפחתית וריכוזים גבוהים של קריאטינין הם סמנים לפרוגנוזה רעה.

עבור מטופל בוגר עם המטוריה מבודדת, בדיקות כגון אולטרסאונד של הכליה ואנדוסקופיה של שלפוחית השתן נעשות בדרך כלל תחילה כדי לאתר את מקור הדימום. בדיקות אלו יכולות לשלול אבנים בכליות וסרטן שלפוחית השתן, שני גורמים אורולוגיים נפוצים להמטוריה מלבד נפרופתיה מסוג IgA. אצל ילדים ומבוגרים צעירים יותר, ההיסטוריה והקשר לזיהום בדרכי הנשימה יכולים להעלות את החשד לנפרופתיה מסוג IgA. יש צורך בביצוע ביופסיית כליות כדי לאשר את האבחנה לנפרופתיה מסוג IgA. דגימת הביופסיה החיובית מציגה התפשטות של המזנגיום, עם שקיעת IgA באימונוהיסטוכימיה פלואורסצנטית ובמיקרוסקופ אלקטרונים. גברים מושפעים מהמחלה בתדירות גבוהה פי שלושה מאשר נשים. קיימת גם שונות גאוגרפית בולטת בשכיחותה של נפרופתיה מסוג IgA ברחבי העולם. זו מחלת פקעית הכליה השכיחה ביותר במזרח הרחוק ובדרום-מזרח אסיה, המהווה כמעט מחצית מכלל החולים במחלות פקעית הכליה. עם זאת, נפרופתיה מסוג IgA מהווה רק כ-25% מהשיעור באירופים וכ-10% בקרב צפון אמריקאים, עם שכיחות נמוכה מאוד של אפרו-אמריקאים של כ-2%. אך, קיים קושי בדיוק התוצאות שכן שכיחות ביצוע ביופסיית כליות המשמשת לאבחון המחלה שונה בין מדינות העולם. תלמידי בית ספר ביפן עוברים בדיקת שתן בשגרה (כמו גם המגויסים בצבא בסינגפור) ולכל חריגה בתוצאות מתבצעת ביופסיית כליות, שעשויה להסביר בחלקה את השכיחות הגבוהה לנפרופתיה מסוג IgA שנצפתה במדינות אלה.

## קישורים חיצוניים

## הערות שוליים

קטגוריה:מחלות מערכת המין ודרכי שתן
וולטר שו

סר **וולטר סידני שו** (באנגלית: **Walter Sidney Shaw**; 15 באפריל 1863 – 24 באפריל 1937) היה עורך דין ושופט אנגלי. הוא כיהן כשופט במספר מושבות בריטיות, ומינויו השיפוטי האחרון היה נשיא בית המשפט העליון של מושבות המצרים (כיום סינגפור).

שו עמד בראש ועדת שו, שחקרה את מאורעות תרפ"ט בארץ ישראל.

## ביוגרפיה
שו נולד ב-15 באפריל 1863 במרילבון, לונדון. שו הוא בנו של ג'ורג' שו, עורך דין - בריסטר . הוא למד בבית הספר ברייטון ובטריניטי קולג' בקיימברידג'. הוא ניגש לבחינת ההסמכה ללשכת עורכי הדין במידל טמפל בשנת 1888, והתמחה במשפט המקובל עד 1906.

בשנת 1906 מונה שו לשופט שלום וממלא מקום נשיא בית המשפט העליון של המושבה הבריטית, סנט וינסנט. בשנת 1907 מונה לנשיא בית המשפט העליון של סנט וינסנט. בין השנים 1912 ל-1914 הוא היה נשיא בית המשפט העליון של הונדורס הבריטית (כיום בליז) ובין השנים 1914 ל-1921 כיהן כשופט של בית המשפט העליון בציילון (כיום סרי לנקה). במסגרת חגיגות יום הולדתו של המלך ג'ורג' החמישי ביוני 1921, הוענק לו תואר אבירות על ידי המלך.

בשנת 1921 הוא מונה לנשיא בית המשפט העליון של מושבות המצרים (כיום סינגפור) וכיהן בתפקיד זה עד לפרישתו מכס השיפוט בשנת 1925.

### ועדת שו
[ממוזער|[ועדת שו מתארחת בארמון הנציב בירושלים, 1929. **שו** יושב במרכז.|242x242 פיקסלים]]
בשנת 1929 עמד שו בראש ועדת החקירה שמונתה על ידי משרד המושבות הבריטי לחקר הסיבות לפרוץ מאורעות תרפ"ט בארץ ישראל, הידועה בשם "ועדת שו". מסקנות "ועדת שו" שהתפרסמו במרץ 1930 מצאו כי "הסיבה העיקרית לעוינות ולאלימות של שנת 1929, היא האכזבה של הערבים מכך שתביעותיהם הלאומיות והפוליטיות לא מומשו וחששם מפני עתידם הכלכלי".

## חיים אישיים
שו התחתן עם דורותי אמה מורטימור בשנת 1895 ולהם נולדו בן ובת. שו נפטר בביתו בוימברון מינסטר , דורסט ב-24 באפריל 1937.

## קישורים חיצוניים

## הערות שוליים

קטגוריה:מאורעות תרפ"ט
קטגוריה:חברי ועדות חקירה לארץ ישראל
קטגוריה:עורכי דין בריטים
קטגוריה:שופטים בריטים
קטגוריה:אבירים בריטים
קטגוריה:אנשי ממשל באימפריה הבריטית
קטגוריה:עורכי דין בריטים במאה ה-20
קטגוריה:עורכי דין בריטים במאה ה-19
קטגוריה:בריטים שנולדו ב-1863
קטגוריה:בריטים שנפטרו ב-1937